У Вікіпедыі ёсць артыкулы пра іншых асоб з прозвішчам Клебановіч.
**Мікалай Васільевіч Клебановіч** (нар. 1 мая 1957, в. Грэск, Слуцкі раён, Мінская вобласць) — беларускі глебазнаўца, доктар сельскагаспадарчых навук (2004), прафесар (2016), дэкан геаграфічнага факультэта БДУ (2017).

Біяграфія
---------

Мікалай Васільевіч Клебановіч нарадзіўся 1 мая 1957 года ў вёсцы Грэск Слуцкага раёна Мінскай вобласці.

На выбар прафесіі вялікі ўплыў аказалі бацькі. Бацька — Васіль Фёдаравіч, большую частку жыцця працаваў у НДІ глебазнаўства і аграхіміі старэйшым навуковым супрацоўнікам, а з 1974 па 1977 гг. — загадчыкам сектара. Юны Мікалай бываў з бацькам на палявых пошуках, у школьныя гады захапляўся матэматыкай і геаграфіяй.

У 1974 г. скончыў СШ № 24 г. Мінска і паступіў на геаграфічны факультэт БДУ. Ужо ў студэнцкія гады з’явіліся першыя два артыкулы М. В. Клебановіча ў «Весніку БДУ» (у сааўтарстве з дацэнтам У. В. Сцяцко). На працягу трох гадоў быў старастай глебавага гуртка пры кафедры глебазнаўства БДУ. У 1979 г. атрымаў дыплом з адзнакай.

У 1980 годзе Мікалай Васільевіч паступіў у аспірантуру Беларускага НДІ глебазнаўства і аграхіміі. За гады навучання ў аспірантуры падрыхтаваў дысертацыю па спецыяльнасці «глебазнаўства» на тэму «Змена марфалагічных прыкмет, асноўных уласцівасцяў і ўрадлівасці дзярнова-падзолістых супяшчаных глеб у працэсе акультурвання», якую паспяхова абараніў 1 сакавіка 1984 года. Пасля заканчэння аспірантуры працаваў малодшым, старэйшым (са снежня 1985 г.), а затым і вядучым (з лютага 1991 г.) навуковым супрацоўнікам Беларускага НДІ глебазнаўства і аграхіміі. Асноўнай сферай навуковых інтарэсаў становіцца праблема аптымізацыі кіслотнасці глеб Беларусі, праводзяцца шматлікія палявыя і лабараторныя эксперыменты для падрыхтоўкі доктарскай дысертацыі.

У жніўні 1999 года перайшоў на працу ў Беларускі дзяржаўны ўніверсітэт на пасаду дацэнта кафедры глебазнаўства і геалогіі геаграфічнага факультэта.

У сакавіку 2004 г. абараніў дысертацыю па спецыяльнасці «аграхімія» на тэму «Сістэма падтрымліваючага вапнавання глеб Беларусі» (навуковы кансультант — акадэмік І. М. Багдзевіч).

З верасня 2004 года працаваў загадчыкам кафедры глебазнаўства і геалогіі БДУ, з 2010 года — кафедры глебазнаўства і зямельных інфармацыйных сістэм. У лютым 2017 г. прызначаны дэканам геаграфічнага факультэта.

Навуковая і педагагічная дзейнасць
----------------------------------

### Вучоны

Клебановіч М. В. з’яўляецца вядучым спецыялістам у галіне хімічнай меліярацыі глеб, антрапагеннай эвалюцыі глеб, ГІС-картаграфавання глеб, аграхіміі. Ім распрацаваны пытанні тэорыі, методыкі і практыкі вапнавання кіслых глеб у Беларусі, ён з’яўляецца адным з аўтараў дзеючай інструкцыі «Аб парадку вапнавання кіслых глеб сельскагаспадарчых зямель Рэспублікі Беларусь». Апошнія 10 гадоў распрацоўвае тэарэтычныя асновы рацыянальнага землекарыстання ў Беларусі, фарміруе глебазнаўчую навуковую школу ў БДУ. З’яўляецца членам ВМА ВНУ Рэспублікі Беларусь па геаграфічнай адукацыі.

З’яўляецца членам рэдкалегіі навуковых часопісаў: «Глебазнаўства і аграхімія», «Зямля Беларусі», «Веснік БДУ», ​​"Аграхімічных веснік" (Масква).

Апублікаваў больш за 300 навуковых і вучэбных прац, у тым ліку звыш 40 навучальных дапаможнікаў і карт, больш за 100 артыкулаў у часопісах са спісу ВАК Беларусі. Без сааўтарства падрыхтавана 100 публікацый.

### Педагог

М. В. Клебановіч падрыхтаваў аўтарскія курсы лекцый па 5 дысцыплінах.

Пералік курсаў на геаграфічным факультэце:

* Глебазнаўства і зямельныя рэсурсы
* Метады абследаванняў зямель
* Хімічная меліярацыя глеб
* Біяфізіка глеб

Узнагароды і прэміі
-------------------

За поспехі ў навуковай і педагагічнай дзейнасці быў двойчы ўдастоены Ганаровай граматы БДУ, занесены на дошку гонару БДУ (2013 год).

Асноўныя публікацыі
-------------------

1. Землеустройство : учеб. пособие / Д. А. Чиж, Н. В. Клебанович. Минск, 2011. 208 с. Архівавана 23 ліпеня 2017.
2. Международный конгресс по информатике: информационные системы и технологии: материалы международного научного конгресса 31 окт. — 3 нояб. 2011 г. : в 2 ч. Ч. 1. — Минск: БГУ, 2011. — C. 76-81. Архівавана 15 чэрвеня 2020.
3. Генин, В.А. Проектирование геопортала Национального парка «Нарочанский» / В.А. Генин, С.Г. Мышляков, Н.В. Клебанович // ГИС-технологии в науках о Земле [Электронный ресурс]: материалы конкурса ГИС-проектов студентов и аспирантов ВУЗов Республики Беларусь, проведенного в рамках празднования Международного Дня ГИС 2013, Минск, 20 ноябр. 2013 г. / редкол.: Д.М. Курлович (отв. ред.) [и др.]. – Минск: БГУ, 2013. – С. 100-103.
4. Структура и морфогенез почвенного покрова в условиях антропогенного воздействия: материалы Междунар. науч.-практ. конф. 17 – 20 сент. 2013 г. / редкол.: И.И. Пирожник (гл. ред.), Н.В. Клебанович (отв. ред.) [и др.]. – Минск: Изд. центр БГУ, 2013. – С. 62–66.
5. Аношко В. С. Клебанович Н. В.  Кафедре почвоведения 80 лет: этапы, направления, результаты деятельности. — Минск, 2013. — 26 с. Архівавана 7 лістапада 2019.
6. Генин, В.А. Моделирование возможных техногенных катастроф на Островецкой АЭС с помощью ГИС-технологий / В.А. Генин, Н.В. Клебанович // ГИС-технологии в науках о Земле [Электронный ресурс]: материалы конкурса ГИС-проектов студентов и аспирантов ВУЗов Республики Беларусь, проведенного в рамках празднования Международного Дня ГИС 2013, Минск, 20 ноябр. 2013 г. / редкол.: Д.М. Курлович (отв. ред.) [и др.]. – Минск: БГУ, 2013. – С. 12-15.
7. Структура и морфогенез почвенного покрова в условиях антропогенного воздействия: материалы Междунар. науч.-практ. конф. 17 – 20 сент. 2013 г. / редкол.: И.И. Пирожник (гл. ред.), Н.В. Клебанович (отв. ред.) [и др.]. – Минск: Изд. центр БГУ, 2013. – С. 44–47.
8. Геоинформационные системы военного назначения (теория и практика применения) : сб. тез. докл. Респ. науч.-метод. конф. 29 апр. 2015 г. — Минск, 2015. — С.134-136 Архівавана 14 кастрычніка 2016.

### Публікацыі ў часопісе Беларускага дзяржаўнага ўніверсітэта

1. Вестник БГУ. Серия 2, Химия. Биология. География. — 2006. — № 1. — С. 92-97. Архівавана 6 студзеня 2018.
2. Вестник БГУ. Серия 2, Химия. Биология. География. — 2006. — № 2. — С. 109—115. Архівавана 26 чэрвеня 2020.
3. Вестник БГУ. Серия 2, Химия. Биология. География. — 2008. — № 2. — С. 105—111. Архівавана 29 лістапада 2019.
4. Вестник БГУ. Серия 2, Химия. Биология. География. — 2010. — № 2. — С. 79-83. Архівавана 23 чэрвеня 2020.
5. Вестник БГУ. Серия 2, Химия. Биология. География. — 2010. — № 2. — С. 114—115. Архівавана 16 ліпеня 2020.
6. Вестник БГУ. Серия 2, Химия. Биология. География. — 2011. — № 1. — С. 77-81. Архівавана 10 мая 2017.
7. Вестник БГУ. Серия 2, Химия. Биология. География. — 2013. — № 2. — С. 81-86 Архівавана 25 чэрвеня 2020.
8. Вестник БГУ. Серия 2, Химия. Биология. География. — 2014. — № 1. — С. 106—107 Архівавана 19 ліпеня 2020.

Поўны спіс публікацый: Электронная бібліятэка БДУ. Архівавана 24 ліпеня 2017.

Літаратура
----------

* Республика Беларусь: Энциклопедия: В 6 т. Т. 4 / Редкол.: Г. П. Пашков и др. — Минск : БелЭн, 2007. — 768 с.: илл.
* Клебанович Николай Васильевич: К 60-летию со дня рождения: Библиогр. указатель. — Мн. : БГУ, 2017. — 38с.

Спасылкі
--------

* Клебановічы (дынастыя / сям’я) // Нацыянальная бібліятэка Беларусі